विज्ञान एवं प्रौद्योगिकी मंत्रालय
जलवायु और नीति विशेषज्ञों ने दक्षिण एशिया में हो रहे जलवायु परिवर्तन की गंभीरता, प्रभावों से निपटने और राहत के उपायों पर चर्चा की
जलवायु और नीति विशेषज्ञों ने दक्षिण एशिया में हो रहे जलवायु परिर्वतन के प्रभाव की गंभीरता पर चर्चा की, जैसा कि आईपीसीसी रिपोर्ट में प्रकाश डाला गया है। 'द आईपीसीसी रिपोर्ट 2022: इज इट कोड रेड फॉर साउथ एशिया?' नाम से एक पैनल चर्चा में क्लाइमेट फाइनेंस, नेट जीरो एमिशन , लंबी अवधि तक चलने वाली जीवन शैली के लिए आवश्यकताओं के लिए वर्तमान परिदृश्य के तहत उठाए गए कदम और राहत के उपायों पर चर्चा की गई।
भारत सरकार के विज्ञान और प्रौद्योगिकी विभाग में वरिष्ठ सलाहकार, डॉ. अखिलेश गुप्ता ने मानव विकास सूचकांक को बनाए रखते हुए 2070 तक नेट जीरो एमिशन प्राप्त करने के लिए बड़े कदम उठाने के प्रति भारत की प्रतिबद्धता दोहराई।
डॉ. गुप्ता ने जिला स्तर पर अतिसंवेदनशीलता मूल्यांकन के साथ-साथ आपदा जोखिम मूल्यांकन जैसे अध्ययनों के माध्यम से जलवायु परिवर्तन के वर्तमान और भविष्य के प्रभावों की मात्रा को समझने के लिए डीएसटी के प्रयासों पर प्रकाश डाला। उन्होंने कहा कि ये मूल्यांकन जलवायु अभियान शुरू करने में सही कदम उठाने में मदद करेंगे। उन्होंने ऑनलाइन वेबिनार में बताया कि यह जलवायु परिवर्तन के लिए बेहतरीन परियोजनाओं के विकास में सटीक ड्राफ्ट बनाने में मदद करेगा। इससे पूरे भारत में जलवायु-संवेदनशील समुदाय भी लाभान्वित होंगे।
उन्होंने कहा, हम सभी को सामूहिक ज्ञान के साथ उन चुनौतियों का सामना करने के लिए मिलकर काम करने की जरूरत है, चाहे स्थानीय स्तर पर या वैश्विक स्तर पर। उन्होंने इस बात पर बल दिया कि विकसित देशों द्वारा विकासशील और अविकसित देशों के लिए जलवायु वित्त पोषण उनके केंद्र बिंदु में नहीं है।
हाल ही में जारी छठी मूल्यांकन रिपोर्ट पर पैनल चर्चा का आयोजन एआईटी स्कूल ऑफ एनवायरनमेंट, रिसोर्स एंड डेवलपमेंट  द्वारा किया गया था और डॉ. अनामिका बरुआ, विजिटिंग फैकल्टी, एसईआरडी, एआईटी द्वारा संचालित किया था। इसमें दक्षिण एशिया के विभिन्न देशों से बहुत सारे छात्रों ने भाग लिया।
एशियन इंस्टीट्यूट ऑफ टेक्नोलॉजी , बैंकॉक के अध्यक्ष डॉ. ईडन वून ने कहा कि जलवायु परिवर्तन उम्मीद से अधिक तेजी से बदल रहा है। एसे में इस संकट से निपटने के लिए सटीक रोड मैप के साथ तत्काल कदम उठाने की आवश्यकता है।
उन्होंने कहा, "चूंकि जलवायु परिवर्तन एक गंभीर मुद्दा है, जिसका पृथ्वी के हर प्राणी पर प्रभाव पड़ता है। ऐसे में नीति निर्माताओं की भूमिका महत्वपूर्ण है कि वह जो कदम उठाए उसका असर स्थानीय स्तर से लेकर वैश्विक स्तर तक पड़े।"
एआईटी, बैंकॉक में बंगबंधु चेयर प्रोफेसर और डब्ल्यूजीआईआईआई रिपोर्ट के समन्वयक प्रमुख लेखक प्रोफेसर जॉयश्री रॉय ने कहा, "आईपीसीसी रिपोर्ट से पता चलता है कि लोगों को केंद्र में रखकर और लंबी अवधि के विकास की दिशा में लक्ष्य बनाकर जलवायु परिर्वन से निपटने के लिए एक आदर्श बदलाव की आवश्यकता है।" उन्होंने आईपीसीसी के छठे मूल्यांकन चक्र उत्सर्जन को कम करने के लिए विभिन्न विकास गतिविधियों में अपनाए जाने वाले राहत विकल्पों के बारे में बोलते हुए ये बातें कहीं।
पाकिस्तान के प्रधान मंत्री कार्यालय से जुड़े श्री साद हयात तम्मन ने क्षेत्रीय स्तर के उपाय और राहत शमन प्रयासों की आवश्यकता पर प्रकाश डाला और कहा कि समस्या से निपटने के लिए दक्षिण एशिया को वित्तीय मदद की आवश्यकता है।
श्री संजय भौमिक, एमओईएफ, बांग्लादेश ने बांग्लादेश की जलवायु रणनीति योजना पर विस्तार से बताया, जो जलवायु परिवर्तन को संबोधित करने के लिए स्थानीय स्तर पर लागू करने को प्राथमिकता देता है, जबकि डॉ. फिदा मलिक, सीईजीआईएस, बांग्लादेश ने बांग्लादेश के समुद्र जल स्तर में वृद्धि, शहरों में बढ़ती गर्मी और शहरों पर बढ़ती आबादी का बोझ जैसे मुद्दों पर प्रकाश डाला और इससे निपटने के लिए वैज्ञानिक तरीके के अपनाने की अत्यावश्यकता पर जोर दिया।
डॉ. आबिद हुसैन, आईसीआईएमओडी, नेपाल ने पहाड़ों के क्षरण, ग्लेशियरों के नुकसान जैसे बढ़ते प्रभावों, मौसम के समय में बदलाव के साथ-साथ सामाजिक-आर्थिक परिवर्तनों जैसे मुद्दे पर प्रकाश डाला। डॉ. अरुण प्रकाश भट्ट, अवर सचिव, एमओएफई, नेपाल ने लोगों की भागीदारी के माध्यम से कदम उठाने के लिए स्थानीय अनुकूलन योजनाओं  पर राष्ट्रीय ढांचे के तत्काल कार्यान्वयन की आवश्यकता पर बल दिया।
डॉ अंजल प्रकाश, इंडियन स्कूल ऑफ बिजनेस , हैदराबाद और आईपीसीसी की विशेष रिपोर्ट के लेखक ने बदलती जलवायु में महासागर और क्रायोस्फीयर  के बारे में बताया और कहा कि दक्षिण एशिया पर जलवायु परिवर्तन का प्रभाव गंभीर है। इससे शहरी और ग्रामीण दोनों क्षेत्रों और उनकी आजीविका पर असर पड़ेगा। विशेष रूप से शहरों का जलवायु पर भी प्रभाव पड़ता है, और इसलिए शहरों को कार्य योजना के साथ आने और तत्काल कार्य करने की आवश्यकता है।
छठी मूल्यांकन रिपोर्ट में इस बात पर प्रकाश डाला गया है कि बढ़ती हुई गर्मी, सूखा और बाढ़ पहले से ही पौधों और जानवरों की सहने की सीमा से अधिक है, जिससे पेड़ों और कोरल जैसी प्रजातियों में बड़े पैमाने पर मृत्यु दर बढ़ रही है। मौसम की पराकाष्ठा एक साथ घटित हो रही हैं, जिससे व्यापक प्रभाव पड़ रहे हैं जिन्हें रोकना कठिन होता जा रहा है। उन्होंने लाखों लोगों को विशेष रूप से अफ्रीका, एशिया, मध्य और दक्षिण अमेरिका, छोटे द्वीपों और आर्कटिक में भोजन और पानी का संकट तेजी से बढ़ने को लेकर अवगत कराया है।
जीवन, जैव विविधता और बुनियादी ढांचे के बढ़ते नुकसान से बचने के लिए, जलवायु परिवर्तन के अनुकूल होने के साथ-साथ ग्रीनहाउस गैस उत्सर्जन में बड़ी कटौती करने के लिए महत्वाकांक्षी, योजना बनाने की आवश्यकता है। नई रिपोर्ट पर जोर दिया गया है कि अब तक, जलवयु परिवर्तन को रोकने के लिए अपनाए जाने वाले कदम की प्रगति असमान है और उठाए गए कदम और बढ़ते जोखिमों से निपटने के लिए क्या जरूरी है, के बीच अंतराल बढ़ रहा है।